**Óravázlat**

**Műveltségi terület:** Ember és társadalom

**Tantárgy:** Etika

**Osztály:** 6.

**Időtartam:** 2 tanóra (90 perc)

**Az óra témája:** Cirkusztörténelem és a cirkusz világának játékos feldolgozása

**Fejlesztési feladat:** a lényeg felismerése, kiemelése, a képi gondolkodás fejlesztése

**Cél-és feladatrendszer:** kreativitás, fantázia fejlesztése, kifejezőkészség fejlesztése

**Az óra didaktikai feladatai**: elemzés kérdések segítségével, motiválás, alkalmazás, gyakorlás

**Nevelési célok:** információszerzés és-feldolgozás, lényegkiemelés, ismeretek átadása, társakkal való együttműködés, beleérző képesség, kommunikációs és szociális készség fejlesztése, csoportkohézió

**Tantárgyi koncentráció:**természetismeret, magyar nyelv és irodalom, történelem, rajz és vizuális kultúra

**Felhasznált forrás:**Szitakötő folyóirat 44. szám: (38. oldal) Cirkusz-történelem, (24. oldal) Pablo Picasso képei, (12. oldal) Cirkuszi merengések, (16. oldal) Az erdei cirkusz, (13.oldal) Pattogó ostor

Youtube zenei letöltések:

1. Julius Fucik: ’Gladiátorok bevonulása’ (2’53”)[https://www.youtube./watch?v=jIoKv\_9VSeg](https://www.youtube.com/watch?v=jIoKv_9VSeg),

2. Weöres Sándor: ’Paprika Jancsi szerenádja’, Halász Judit előadásában (2’10”)<https://www.youtube.com/watch?v=Go2EpeKUY1Y>,

3. NeotonFamilia együttestől: ’Minek ez a cirkusz’ (3’19”)<https://www.youtube.com/watch?v=jyu7RkVXFKc>

**Szükséges eszközök:** Szitakötő folyóirat 44. szám, feladatlapok, letöltött zene laptopon, laptop, hangszórók, „Mutatványos doboz”, kamera, pattogatott kukorica, perec, tányér

**Készítette:** Simon Eszter, Székesfehérvári Munkácsy Mihály Általános Iskola

Dátum: 2019. január

Óravázlat

|  |  |  |  |
| --- | --- | --- | --- |
| Időkeret | Az óra menete | Munkaformák | Eszközök |
| Előkészületek, szervezési feladatok (szünetben) | A szünetben az eszközfelelősök kiosztják a szükséges eszközöket. | egyéni munka | Szitakötő folyóirat, feladatlapok, toll, kamera, „Mutatványos doboz” |
| **Ráhangolódás**  5’ | Köszöntés, a tanóra céljának ismertetése:  A mai órán a Szitakötő folyóirat 44. számából a cirkusz világával fogtok megismerkedni.  Mi jut eszetekbe, ha azt mondom cirkusz? | tanári közlés  asszociációs játék |  |
| **I. Tevékenység**  Feladat kiadása  1’ | 38. oldalon a ’Cirkusz-történelem’ című olvasmányt dolgozzuk fel első feladatként. Olvassátok el a történetet, majd töltsétek ki a feladatlap 1. számmal jelzett feladatát. | tanári közlés |  |
| Olvasmány feldolgozása  10’ | A feladat megoldása közben zenei aláfestésként hallgatják meg a tanulók Julius Fucik: A gladiátorok bevonulása című zenei művet (2’53”). | kooperatív csoportmunka | Szitakötő folyóirat, feladatlap,  toll,  laptop/1. zenei letöltés,  hangszórók |
| Megoldások értékelése  2’ | A feladatlap segítségével a megoldások megosztása. | csoportforgó | feladatlap |
| **II. Tevékenység**  Feladat kiadása  2’ | A csoportok szóvivői kihúznak egy cirkusz szereplőt. A csoport feladata, hogy pillanatképben bemutassák ezt a szereplőt! | tanári közlés | kihúzható kártyát cirkuszi szereplők felirattal |
| Feladatmegoldás  6’ | Gondolkodás, ötletek megosztása csoporton belül és felkészülés a megvalósításhoz. A készülődés közben meghallgatjuk a Neoton Família együttestől a ’Minek ez a cirkusz?’(3’19”) című számot. | kooperatív csoportmunka | laptop/2. zenei letöltés, hangszórók |
| Megoldások bemutatása, értékelése  6’ | Taps irányítja/indítja a beállást a pillanatképhez. A többieknek ki kell találni, kit elevenítettek meg a pillanatképben.  A pillanatképekről felvétel készül. | csoportforgó | kamera |
| **III. Tevékenység**  Feladat kiadása  1’ | A folyóirat 24-25. oldalán nézzétek meg a képeket, és olvassátok el a ’Pablo Picasso képei’ című olvasmányt! A feladatlapot töltsétek ki! | tanári közlés |  |
| Feladatmegoldás  7’ | Feladatlap kitöltése, képek megfigyelése, elemzése. Amíg feldolgozzák az olvasmányt, meghallgatjuk Weöres Sándor: Paprika Jancsi szerenádja című dalt, Halász Judittól.(2’10”) | kooperatív csoportmunka | folyóirat, feladatlap laptop/3. zenei letöltés, hangszórók |
| Megoldások értékelése  5’ | Megoldások meghallgatása, képek elemzése. | csoportforgó | feladatlapok, folyóirat |
| **IV. Tevékenység**  Feladat kiadása  1’ | ’Cirkuszi merengések’ című szöveget a 12. oldalon olvassátok el! Keressétek meg a párját a szavaknak! | tanári közlés |  |
| Feladatmegoldás  3’ | Feladatlap kitöltése.  Játék a szavakkal, amit ki is egészíthetnek fantáziájuk segítségével. | kooperatív csoportmunka | feladatlap, folyóirat |
| Megoldások értékelése  2’ | A megoldásokat meghallgatjuk. | csoportforgó | folyóirat, feladatlap |
| **V. Tevékenység**  Feladat kiadása  1’ | 16. oldalon olvassátok el ’Az erdei cirkusz’ című olvasmányt és a feladatlapot töltsétek ki! | tanári közlés |  |
| Feladatmegoldás  8’ | Kihez hasonlít a cirkuszban, ki lehet a porondon? | kooperatív csoportmunka | folyóirat, feladatlapok |
| Megoldások értékelése  5’ | Vélemények, megoldások meghallgatása. | csoportforgó | feladatlapok |
| **VI. Tevékenység**  Feladat kiadása, saját példa ismertetése  2’ | Te is lehetsz idomár!  Gondoljatok el azon, vajon mit is jelenthet ez a kijelentés, állítás.  Saját példa elmondása gondolatindítóként.  Állatok védelmének kiemelése!!! | tanári közlés |  |
| Beszélgetés  8’ | Élménybeszámolók meghallgatása. | frontális osztálymunka |  |
| **VII. Tevékenység**  Feladat kiadása, trükkök bemutatása  12’ | Trükköket mutatok be a Mutatványos dobozomból. Szeretném, ha kipróbálnátok egy párat! Nálatok is működnek a trükkök? | tanári közlés, tanári bemutató | Mutatványos doboz |
| Összegzés, levezetés és házi feladat feladása  3’ | Órai munka értékelése,  cirkuszi finomságok kínálása.  Házi feladat: Trükkök, mutatványok kipróbálása, gyakorlása, bemutatása a szülőknek és testvéreknek. | frontális osztálymunka | cirkuszi finomságok kínálása: perec, pattogatott kukorica, tányér |

Melléklet

Feladatlap

**Az én cirkuszom**

1. **Cirkusz történelem:**

(38.o.) Olvassátok el!

*Keressétek meg és írjátok be a felsorolt kifejezéseket a megfelelő helyre!:*

gladiátorok, Fővárosi Nagycirkusz, majomszínház, Lehel kürtje, Fényes Cirkusz, Mátyás király, „Panem et circenses”, Barrocaldi, bohócok, Colosseum, Vurstli, karnevál, ringlispil, Wulf, Circus Maximus

Ókor:

Középkor:

19. sz.:

1. **Pillanatkép:**

1. kötéltáncosok, 2. mutatványosok, 3. erőművészek, 4. oroszlánszelídítők, 5. tűznyelők, 6. labdazsonglőrök, 7. bűvészek

1. **Pablo Picasso képei:**

(24 o.) Olvassátok el!

*Keressétek meg és írjátok be a válaszokat!*

Ki az itáliai őse a bohócoknak?(név):

Mikor öltöztek már fel a bohócok a ma is ismert módon (fehér arc, széles mosoly, nagy, piros orr, bő, kockás öltözet)? (Évszámot írjatok!):

Hol született Picasso?:

Hova utazott 1901-ben?:

Nevezzétek meg a festő korszakait (két szín)!:

Kik jelennek meg rokonságából a három képen?:

1. **Cirkuszi merengések:**

(12 o.) Szójáték, szópárkereső!

Keressétek meg a szavak vicces párját!

oroszlánszelídítő –

artista -

késdobáló -

tűznyelő –

légtornász –

akrobata –

Írjatok hozzá még 2-3 példát a szövegből:

1. **Az erdei cirkusz**

(16.oldal) *Olvassátok el!*

*Ki/ mi lehet a porondon?*

béka –

mókus –

pele –

szövőmadár –

medve –

Írj még pár ötletet fejből!:

Kerek, négyszögletű vagy háromszög erdőben játszódik a történet?:

Kit kergettek el a hét napjaiból?:

1. **Te is lehetsz idomár (beszélgetés)**

Saját példámat szeretném bemutatni, hogy jobban érthető legyen a feladat.

Szeretjük az állatokat, és tartunk is otthon kisállatokat. Mi degukat nevelünk. Szeretettel vigyázzuk őket. Kézhez szoktattuk mind a hármat. Tudják, amikor kiengedjük őket futkározni, mindig kapnak jutalom falatot. Örömmel bujkálnak a zsebünkbe, pulcsink ujjába, takaró alá stb.

Mondjatok, meséljetek példákat, történeteket házi kedvenceitekről, melyek a tanításaitokat mutatják be.

Szeretném a végén megemlíteni az állatok védelmét is. Óvjátok, szeressétek őket, ne engedjétek bántalmazni semmikor!

Megoldókulcs

Az én cirkuszom

**Cirkusz történelem:**

Ókor:Colosseum, majomszínház, Circus Maximus, gladiátorok, „Panem et circenses”,

Középkor: bohócok, karnevál, Lehel kürtje, Mátyás király

19. sz.: Vurstli, ringlispil, Barrocaldi, Wulff, Fényes Cirkusz, Fővárosi Nagycirkusz

**Pablo Picasso képei:**

Ki az itáliai őse a bohócoknak?(név): Harlekin

Mikor öltöztek már fel a bohócok a ma is ismert módon(fehér arc, széles mosoly, nagy, piros orr, bő, kockás öltözet) (Évszámot írjatok!): 1800-as évek

Hol született Picasso?: Malaga

Hova utazott 1901-ben?: Párizsba

Nevezzétek meg a cikkből a festő korszakait (két szín)!: kék, rózsaszín

Kik jelennek meg a rokonságából a három képen?: kishúga, szerelme, kisfia (Harlekin)

**Cirkuszi merengések:**

oroszlánszelídítő – oroszlányszelidítő

artista - partvista

késdobáló - észdobáló

tűznyelő – tűznyaló

légtornász – légytornász

akrobata – apró bata

Írj hozzá még 2-3 példát a szövegből: krókusztekercs, Jó napot kihányok!, belező merőleges, fordított aranyosság

**Az erdei cirkusz**

béka – artista

mókus – mutatványos

pele –légtornász

szövőmadár – akrobata

medve – erőművész

Kerek, négyszögletű vagy háromszög erdőben játszódik-e a történet?:Kerek erdő

Kit kergettek el a hét napjaiból?: Hétfőt, a sárkányt